Ինչ շարունակություն կունենա ԱԳՆ հանդեպ աննախադեպ քննադատությունը կամ դիտողությունը: Խնդիրը այստեղ զուտ նախարարի հանդեպ վերաբերմունքի եւ նրա փոփոխության հարցը չէ: Ակնհայտ է, որ այստեղ առկա է կոնցեպտուալ ճգնաժամ, առանց որի հաղթահարման Հայաստանը մշտապես գտնվելու է ապարդյուն սպասողական ռեժիմում՝ հուսալով, որ կվերադառնա մինչեւ 2008 թվականը եղած արտաքին կոնյունկտուրային իդիլիան: ԵԽԽՎ ելույթում նշմարվեց այդ հույսի նոր տիրաժավորում, սակայն մի քանի օր անց Սերժ Սարգսյանը Երեւանում հանդես եկավ արդեն բոլորովին այլ մոտեցումով: Ըստ երեւույթին, այդ փոփոխությունը զգալիորեն պայմանավորվեց «Կրեմլի ցուցակով»: